8,8 km2 suurune Abruka saar asub Liivi lahes Saaremaa lõunarannikul (4 km Roomassaarest lõunas). Saare pinnamood on suhteliselt tasane. Rannikualasid ilmestavad erineval ajal kujunenud lauged rannavallid, kus on pikka aega olnud kadakased karjamaad. Abruka on tuntud laialehise liigirikka salumetsaga. Saar on asustatud juba keskajast alates, praegu elab Abrukal mõnikümmend inimest. Abrukast lääne poole jääb Vahase saar, kus levivad peamiselt kadastikud ja kuhu Abrukalt pääseb jalgsi läbi mere.